

**Kamenicë, 24.01.2023**

**MEMORANDUM I MIRËKUPTIMIT**

**PËR PROJEKTIN ‘’*SHËRBIMET E VARRIMIT’’***

 Hartuar me 24 janar 2023

Duke konsideruar që Komuna e Kamenicës dhe **Bashkësia Islame** dëshirojnë që në kuadër të funksioneve dhe kompetencave të dalura nga Rregullorja për Kushtet Kriteret dhe Procedurat e Ndarjes së Subvencioneve të bashkëpunojnë, në mënyrë që të realizojnë projektin e ‘’SHËRBIMEVE TË VARRIMIT’’ në Komunën e Kamenicës:

Bien dakort si më posht:

**Neni 1**

**Palët nënshkruese të marëveshjes**

1. **Komuna Kamenicës e përfaqësuar nga Kryetari i Komunës z. Kadri Rahimaj (në tekstin e mëtejm Komuna).**
2. **Këshilli i Bashkësisë Islame në Kamenicë e perfaqësuar nga Kryetari Ferid Dërmaku.**

**Neni 2**

**Qëllimi**

Qëllimi i këtij Memorandum Mirëkuptimi është subvencionimi i realizimit të projektit me Këshillin e Bashkësisë Islame në Kamenicë për ‘’Shërbimet e Varrimit’’ bazuar në Rregulloren Sh.01.Nr.31251 e datës 29.09.2022 [për Kushtet, Kriteret dhe Procedurën e Ndarjes së Subvencioneve](https://gzk.rks-gov.net/ActDetail.aspx?ActID=66123).

**Neni 3**

**Vlera e projektit**

Komuna e Kamenicës për Këshilli i Bashkësisë Islame në Kamenicë e cila i realizon ritet fetare, funerale për personin e vdekur ndanë subvencion deri në shumën prej 230 Euro.

**Neni 4**

**Mënyra e financimit**

4.1 Komuna ndan subvencion për shërbimet e funeralit sipas shërbimeve të kryera nga Këshilli i Bashkësisë Islame në Kamenicë.

4.2 Në shërbimet e funeralit për të **rriturit** nënkupton të gjitha veprimet që kanë të bëjnë me varrimin e personit të vdekur siç hyn:

1. Lajmërimi/pastrimi/ceremonia e varrimit të kufomës në vlerë prej 55 Euro,
2. Qefini në vlerë prej 20 Euro,
3. Dërrasat në vlerë prej 55 Euro,
4. Piramida në vlerë prej 20 Euro,
5. Transport në vlerë prej 10 Euro,
6. Hapja e varrit në vlerë prej 70 Euro.

4.3 Në shërbimet e funeralit për të **fëmijë** deri në 10 vjeç, nënkupton të gjitha veprimet që kanë të bëjnë me varrimin e personit të vdekur siç hyn:

1. Lajmërimi/pastrimi/ceremonia e varrimit të kufomës në vlerë prej 50 Euro,
2. Qefini në vlerë prej 10 Euro,
3. Dërrasat në vlerë prej 30 Euro,
4. Piramida në vlerë prej 20 Euro,
5. Transport në vlerë prej 10 Euro,
6. Hapja e varrit në vlerë prej 50 Euro.

4.4 Vlera e përgjithshme e mbështetjes për shërbimet e funeralit, caktohet në bazë të Formularëve të plotësuar dhe nënshkruar nga familjarët dhe përfaqësuesi i Këshillit të Bashkësisë Islame në Kamenicë.

4.5 Për çdo shërbim të kryer nga Këshilli i Bashësisë Islame paraqitet Formulari i plotësuar se cilat shërbime të funeralit janë të kryera dhe i cili duhet të jetë në (3) kopje për secilën palë dhe të përmbajë numër serik.

**Neni 5**

**Kordimi ndërmjet palëve**

1. Palët në këtë marrëveshje janë pajtuar për realizimin e obligimeve të dala nga nga rregullorja për kushtet kriteret dhe procedurën e ndarjes së subvencionve, Kamenicë.

**Neni 6**

**Realizimi**

1. Për subvencionin e shërbimeve funerale, obligon Këshilli i Bashkësisë Islame, që brenda 3 muajve të paraqet Formularin e shërbimeve sipas nenin (4 ) katër të kësaj marrveshje duke llogaritur nga data e vdekjes kryerjes së shërbimit të varrimit.

2. Pas kalimit të afatit prej 3 muajve sipas paragrafit 1 të këtij neni, nuk mund të kërkohet subvencion për shërbime që dalin nga rregullorja dhe kjo marrveshje.

**Neni 7**

**Ndryshimi dhe ndërpreja e marrëvershjes së bashkëpunimit**

1. Çdo mosmarrëveshje mbi interpretimin, ndryshimin, ndërprerjen dhe menaxhimin ose ekzekutimin e kësaj marrëveshje do të zgjidhet me mirëkuptim ndërmjet palëve, ose përmes gjykatës kompetente.

**Neni 8**

**Numri i kopjeve**

2. Ky memorandumi i mirëkuptimit është hartuar në 4 kopje origjinale, ku palët nënshkruese marrin nga 2 kopje.

**Neni 9**

**Hyrja në fuqi**

Memorandum i Mirëkuptimit bëhet e plotëfuqishëm me nënshkrimin e dy palëve.

**Në emër të Në emër të**

**Komunës së Kamenicës Këshillit të Bashkësisë Islame**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kryetar, Kadri Rahimaj Kryetar, Ferid Dërmaku